

**รายงานการประเมินความเสี่ยงการทุจริต**

**การดำเนินงานที่อาจก่อให้เกิดการทุจริตหรือก่อให้เกิดการขัดกัน**

**ระหว่างผลประโยชน์ส่วนตนกับผลประโยชน์ส่วนรวม**

**ขององค์การบริหารส่วนตำบลสันติสุข**

**ประจำปี พ.ศ. 2563**

**สำนักปลัด องค์การบริหารส่วนตำบลสันติสุข**

**อำเภอพาน จังหวัดเชียงราย**

**คำนำ**

เหตุการณ์ความเสี่ยงด้านการทุจริตที่เกิดขึ้นแล้วจะมีผลกระทบทางลบ ซึ่งปัญหามาจากสาเหตุต่าง ๆ ที่ค้นหาต้นตอที่แท้จริงได้ยาก ความเสี่ยงจึงจำเป็นต้องคิดไว้ล่วงหน้าเสมอ เพื่อป้องกันการเกิดการทุจริตการป้องกันการทุจริต คือ การแก้ไขปัญหาการทุจริตที่ยั่งยืน ซึ่งเป็นหน้าที่ความรับผิดชอบของหัวหน้าส่วนราชการผู้บริหารองค์กร และเป็นเจตจำนงขององค์การบริหารส่วนตำบลสันติสุข ที่ร่วมต่อต้านการทุจริตทุกรูปแบบ และสามารถตอบสนองนโยบายของรัฐบาลในการป้องกันการทุจริตในภาครัฐ

องค์การบริหารส่วนตำบลสันติสุข จึงได้ทำการประเมินความเสี่ยงการทุจริตภายใน องค์การบริหารส่วนตำบลสันติสุข รวมทั้งกำหนดมาตรการ/กิจกรรม/แนวทาง ในการป้องกันความเสี่ยงของ การดำเนินงานที่อาจก่อให้เกิดการทุจริตในองค์การบริหารส่วนตำบลสันติสุข และเพื่อไม่ให้มีการทุจริต หรือ ในกรณีที่พบการทุจริตที่ไม่คาดคิด โอกาสที่จะประสบปัญหาน้อยกว่าองค์กรอื่น หรือหากเกิดความเสียหายขึ้น จะเป็นความเสียหายที่น้อยกว่าองค์กรที่ไม่มีการนำเครื่องมือประเมินความเสี่ยงการทุจริตมาใช้ เพราะได้มี การเตรียมการป้องกันล่วงหน้าได้ โดยให้เป็นส่วนหนึ่งของการปฏิบัติงานประจำ

**สารบัญ**

หน้า

การประเมินความเสี่ยงการทุจริต

1. หลักการและเหตุผล 1

2. วัตถุประสงค์ 3

3. เป้าหมาย 3

4. ประโยชน์ 4

5. การทุจริตในองค์การบริหารส่วนตำบล 4

6. ความหมาย 4

7. ขอบเขตประเมินความเสี่ยงการทุจริต 4

8. วิธีวิเคราะห์ความเสี่ยง

1.1 การระบุความเสี่ยง (Risk ldentification) 5

1.2 การวิเคราะห์สถานะความเสี่ยง 5

1.3 เมทริกส์ระดับความเสี่ยง (Risk Level Matrix) 5

1.4 การประเมินการควบคุมความเสี่ยง (RisK – Control Matrix Assessmemt) 6

1.5 แผนบริหารความเสี่ยง 7

9. การประเมินความเสี่ยงการทุจริตการดำเนินงานที่อาจก่อให้เกิดการทุจริตหรือ

ก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวม 8

**การประเมินความเสี่ยงการทุจริต ประจำปี 2563**

**1. หลักการและเหตุผล**

ผลการศึกษาวิจัยเรื่อง “การป้องกันและปราบปรามการทุจริตในองค์กรปกครองส่วนท้องถิ่น” ของศาสตราจารย์ ดร.สมคิด เลิศไพฑูรย์ และคณะพบว่าองค์กรปกครองส่วนท้องถิ่นในประเทศไทยต้องดำเนินการด้านการจัดซื้อจัดจ้าง การทำโครงสร้างพื้นฐานการบริหารงานบุคคล และการออกใบอนุญาตภายใต้กฎหมายระเบียบข้อบังคับหลายฉบับ ซึ่งมีลำดับชั้นที่แตกต่างกันไปโดยมีรัฐธรรมนูญเป็นกฎหมายระเบียบที่วางหลักการโดยภาพรวมรวมถึงมีการบัญญัติกำหนดรายละเอียดไว้ในพระราชบัญญัติและกฎหมายลำดับต่างๆ ที่ออกโดยกระทรวงมหาดไทยหรือองค์กรที่มีอำนาจหน้าที่เกี่ยวข้องซึ่งการดำเนินการตามอำนาจหน้าที่ขององค์กรปกครองส่วนท้องถิ่นในด้านต่าง ๆ ดังกล่าว ต้องอยู่ภายใต้ระบบการตรวจสอบซึ่งมีอยู่หลายช่องทาง ได้แก่ การตรวจสอบโดยกลไกทางการเมือง การตรวจสอบโดยองค์กรผู้มีอำนาจกำกับดูแลตรวจสอบ โดยองค์กรที่มีบทบาทใน การป้องกันและปราบปรามการทุจริตการตรวจสอบ โดยองค์กรตุลาการและการตรวจสอบจากภาคประชาชนสำหรับสภาพข้อเท็จจริงการทุจริตในองค์กรปกครองส่วนท้องถิ่นของประเทศไทยนั้นพบว่าองค์การบริหารส่วนตำบลเป็นหน่วยงานที่ถูกร้องเรียนและถูกชี้มูลความผิดมากที่สุด ขณะเดียวกันการจัดซื้อจัดจ้างและการจัดทำโครงสร้างพื้นฐานเป็นกิจกรรมที่พบว่ามีการกระทำการทุจริตมากที่สุด สาเหตุของการทุจริตสามารถจำแนกได้เป็น 2 ส่วน คือ

1. สาเหตุในภาพรวมได้แก่ระบบอุปถัมภ์ในสังคมไทย โครงสร้างขององค์กรปกครองส่วนท้องถิ่นปัจจัยทางด้านสังคม และเศรษฐกิจ ความด้อยประสิทธิภาพในการตรวจสอบการทุจริตของหน่วยงานตรวจสอบ การถือปฏิบัติตามบรรทัดฐานจากส่วนกลางและคุณภาพของคน

2. สาเหตุเฉพาะประเภทการทุจริตประกอบด้วย

2.1 การทุจริตในการจัดซื้อจัดจ้างและการทำโครงการพื้นฐานมีสาเหตุมาจากกฎเกณฑ์ ทางกฎหมายที่ใช้ในการดำเนินการจัดซื้อตัดจ้างมีการกำหนดราคากลางที่สูงกว่าสภาพความเป็นจริง การแลกเปลี่ยนผลประโยชน์ระหว่างผู้ประกอบการกับบุคลากรในองค์กรปกครองส่วนท้องถิ่นและระหว่างนักการเมืองระดับชาติ เจ้าหน้าที่จากราชการส่วนกลาง กับผู้บริหารขององค์กรปกครองส่วนท้องถิ่น รวมทั้งปัจจัยทางด้านการเมืองตลอดจนปัจจัยจากากรขาดความโปร่งใสในการดำเนินการจัดซื้อจัดจ้าง และเงื่อนไขจากการขาดกลไกการตรวจสอบที่มีประสิทธิภาพ

2.2 การทุจริตในเรื่องการบริหารงานบุคคลมีสาเหตุมาจากกฎเกณฑ์ที่ใช้ในการบริหารงานบุคคลให้อำนาจในการบริหารงานบุคคลแก่ผู้บริหารขององค์กรปกครองส่วนท้องถิ่นมากเกินไป รวมทั้งปัญหาในเชิงองค์กรบริหารงานบุคคลขององค์กรปกครองส่วนท้องถิ่นที่มีจำนวยมากเกินไป อันนำมาซึ่งการทุจริตโดย การแลกเปลี่ยนผลประโยชน์ระหว่างผู้มีส่วนเกี่ยวข้องตามมา

2.3 การทุจริตในเรื่องการขอใบอนุญาตมีสาเหตุมาจากกฎหมายที่มีหลายฉบับซึ่งเจ้าหน้าที่ ผู้มีอำนาจในการออกใบอนุญาตส่วนหนึ่งไม่ปฏิบัติตามกฎหมาย และมีการแลกเปลี่ยนผลประโยชน์ระหว่างเจ้าหน้าที่และผู้ขออนุญาตรวมทั้งระบบการบริหารราชการภายในองค์กรปกครองส่วนท้องถิ่นแต่ละแห่งที่ไม่มีประสิทธิภาพสำหรับมาตรการในการแก้ไขปัญหาการทุจริตขององค์กรปกครองส่วนท้องถิ่นในประเทศไทยนั้น มีหลายประการอย่างไรก็ตามมาตรการเหล่านี้มีพื้นฐานภายใต้หลักการเดียวกัน ได้แก่หลักความโปร่งใสหรือหลักการมีส่วนร่วมของประชาชน หลักความรับผิดชอบ หลักการห้ามบุคลากรเป็นผู้มีส่วนได้เสียกับหน้าที่ของตนโดยนำเอาหลักการดังกล่าวมาเสริมสร้างกระบวนการในการดำเนินการของท้องถิ่น เพื่อเป็นการป้องกันหรือลดโอกาสแรงจูงใจหรือความเสี่ยงในการทุจริต

-2-

ยุทธศาสตร์ชาติว่าด้วยการป้องกันและปราบปรามการทุริตระยะที่ 3 (พ.ศ. 2560-2564) กำหนดวิสัยทัศน์ “ประเทศไทยใสสะอาดไทยทั้งชาติต้านทุจริต (Zero Tolerance and Clean Thailand)” กำหนด พันธกิจเพื่อสร้างวัฒนธรรมการต่อต้านการทุจริตยกระดับธรรมาภิบาลในการบริหารจัดการทุกภาคส่วนและปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐานเทียบเท่าสากลผ่านยุทธศาสตร์ 6 ด้าน ได้แก่ สร้างสังคมที่ไม่ทนต่อการทุจริต ยกระดับเจตจำนงทางการเมืองในการต่อต้านการทุจริต สกัดกั้นการทุจริตเชิงนโยบาย พัฒนาระบบป้องกันการทุจริตเชิงรุก ปฏิรูปกลไกและกระบวนการ การปราบปราม และยกระดับดัชนีการรับรู้การทุจริตของประเทศไทย โดยเป้าประสงค์ของยุทธศาสตร์ชาติฯระยะที่ 3 คือ ประเทศไทยมีค่าดัชนีการรับรู้การทุจริต (C)สูงกว่าร้อยละ 5 เพื่อให้เป็นมาตรฐานเป็นที่ยอมรับจากทั้งภายในและต่างประเทศ รวมทั้งมีการกำหนดแนวทางและกลไกในการดำเนินงานที่ชัดเจน มีประสิทธิภาพประสิทธิผลและตอบสนองต่อการแก้ไขปัญหาการทุจริตได้อย่างทันท่วงที สำหรับหน่วยงานภาครัฐ ภาคเอกชน ภาคประชาสังคม รวมถึง ภาคส่วนอื่น ๆ ในประเทศไทยสามารถนำไปปรับใช้ในงาน ด้านการป้องกันและปราบปรามการทุจริต เพื่อให้ประเทศไทยของเราสามารถยืนหยัดอยู่ได้อย่างสง่างามท่ามกลางประแสโลกปัจจุบัน

การกระจายอำนาจลงสู่ท้องถิ่นที่มีวัตถุประสงค์สำคัญเพื่อให้บริการต่าง ๆของรัฐสามารถตอบสนองต่อความต้องการของชุมชน และมีประสิทธิภาพมากขึ้นแต่ในทางปฏิบัติเกิดการทุจริตในท้องถิ่นเพิ่มเติมมากยิ่งขึ้นเช่นเดียวกัน ลักษณะการทุจริตในองค์กรปกครองส่วนท้องถิ่น จำแนกเป็น 7 ประเภทดังนี้

1. การทุจริตด้านงบประมาณการทำบัญชีจัดซื้อจัดจ้างและการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

2. สภาพหรือปัญหาการทุจิตที่เกิดจากตัวบุคคล

3. สภาพการทุจริตอันเกิดจากช่องว่างของกฎระเบียบและกฎหมาย

4. สภาหรือลักษณะปัญหาของการทุจริตเกิดจากการขาดความรู้ความเข้าใจ และคุณธรรมจริยธรรม

5. สภาพหรือลักษณะปัญหาการทุจริตที่เกิดจากการขาดการประชาสัมพันธ์ให้ประชาชนทราบ

6. สภาพหรือลักษณะปัญหาของการทุจริตที่เกิดจากการตรวจสอบขาดความหลากหลาย ในการตรวจสอบภาคส่วนต่าง ๆ

7. สภาพหรือลักษณะปัญหาของการทุจริตที่เกิดจากอำนาจบารมีและอิทธิพลท้องถิ่น การทุจริตในรูปแบบดังกล่าวจากงานวิจัยของมาตาลักษณ์ ออรุ่งโรจน์ (2554) พบว่าเหตุที่ก่อให้เกิดการทุจริตในสังคมไทย มี 2 ประการ ได้แก่

7.1 การใช้วัฒนธรรมแบบไทย ๆ ในทางที่ผิด

7.2 ปัญหาเรื่องตัวบุคคลที่เป็นเจ้าหน้าที่รัฐ

กล่าว คือ ระบบอาวุโสและระบบอุปถัมภ์นำไปสู่การเอื้อประโยชน์ในทางมิชอบให้แก่ญาติมิตรและพวกพ้องทั้งการตรวจสอบความโปร่งใสขาดประสิทธิภาพ ทำให้สังคมเห็นว่าการทุจริตเป็นเรื่องปกติ อย่างไรก็ตามวัฒนธรรมดังกล่าวเป็นเพียงตัวเสริมให้เกิดโอกาสในการทุจริตเท่านั้น ปัญหาที่สำคัญที่สุดอยู่ที่การขาดจิตสำนึกความซื่อตรงของบุคคล ซึ่งเป็นเจ้าหน้าที่ของรัฐที่มีความโลภมากในอำนาจ และทรัพย์สินอยู่เหนือความรับผิดชอบ และศักดิ์ศรีในการปฏิบัติหน้าที่ จนนำไปสู่การทุจริตด้วยวิธีการใหม่ที่ซับซ้อนยิ่งขึ้น

สาเหตุและปัจจัยที่สำคัญที่นำไปสู่การทุจริตมีอีกหลายประการ นับตั้งแต่เรื่องของโอกาสในการทำทุจริตที่เกิดจากช่องว่างของกฎหมาย แลการบังคับใช้กฎหมายที่ไม่เข้มแข็ง การขาดกลไกในการตรวจสอบความโปร่งใสที่มีประสิทธิภาพ การผูกขาดผลประโยชน์ทางธุรกิจกับการดำเนินงานของภาครัฐ ค่าตอบแทนที่ไม่เหมาะสมของข้าราชการ การขาดคุณธรรมเอาประโยชน์ส่วนตนเป็นที่ตั้งมากกว่าที่จะยึดประโยชน์ส่วนรวม ค่านิยมยกย่องคนที่มีเงิน ทัศนคติที่ว่าการทุจริตเป็นเรื่องปกติ ความไม่เกรงกลัวต่อกฎหมายของบ้านเมือง

-3-

ระบบเศรษฐกิจแบบทุนนิยมมีส่วนทำให้คนมุ่งสร้างความร่ำรวยทางวัตถุนิยม เป็นแรงจูงใจให้เจ้าหน้าที่มีแนวโน้มที่จะทำการทุจริต รวมทั้ง "โครงสร้างทางสังคมที่บิดเบี้ยว" มีความเหลื่อมล้ำ มีช่องว่างระหว่างคนจน-คนรวย, มีอำนาจ-คนไร้ซึ่งอำนาจ ทำให้แสวงหาหนทางที่จะลดช่องว่างโดยการทุจริตมากยิ่งขึ้นประเทศไทยจึงจำเป็นต้องพัฒนากลไกป้องกันและปราบปรามการทุจริตให้มีความเข้มแข็ง ทั้งในส่วนของกฎหมาย กฎระเบียบ และยุทธศาสตร์ชาติด้วยการป้องกันและปราบปรามการทุจริตระยะที่ 3 (พ.ศ.2560-2564) ที่บูรณาการพันธกิจ การป้องกันและปราบปรามการทุจริตในองค์กร และภาคีเครือข่ายที่มีบทบาทหน้าที่ในการต่อต้านการทุจริต เพื่อให้ส่วนราชการทุกกอง/ฝ่ายในสังกัดองค์การบริหารส่วนตำบลสันติสุข นำไปปฏิบัติในการป้องกันและปราบปรามทุจริต

**2. วัตถุประสงค์**

1. เพื่อให้องค์การบริหารส่วนตำบลสันติสุข ใช้เป็นกรอบและเป็นแนวทางในการขับเคลื่อนมาตรการป้องกันและปราบปรามการทุจริตและประพฤติมิชอบ

2. เพื่อกำหนดทิศทางการดำเนินงานขององค์การบริหารส่วนตำบลสันติสุข

3. เพื่อยกระดับจิตสำนึกรับผิดชอบในผลประโยชน์ของสาธารณะ ของข้าราชการฝ่ายการเมือง ข้าราชการฝ่ายบริหาร บุคลากร รวมถึงประชาชนในองค์การบริหารส่วนตำบลสันติสุข

4. เพื่อส่งเสริมให้ผู้บริหาร สมาชิกสภา ข้าราชการ และเจ้าหน้าที่ทุกระดับ ขององค์การบริหารส่วนตำบลสันติสุข มีจิตสำนึก ค่านิยม คุณธรรม จริยธรรม วัฒนธรรมสุจริต และหลักธรรมาภิบาล ให้ตระหนักรู้เรื่องความซื่อสัตย์สุจริต ประพฤติตนและปฏิบัติงานด้วยความโปร่งใส ซื่อสัตย์สุจริต ไม่ทุจริต ไม่ติดสินบน มุ่งมั่นทำงานอย่างมีประสิทธิภาพ ถูกต้องตามหลักกฎมาย มีจิตสำนึกในการให้บริการต่อหน่วยงานและประชาชนผู้ให้บริการ

5. เพื่อพัฒนาระบบ กลไก มาตรการ ในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการ ส่งเสริมบทบาทการมีส่วนร่วม (people's participation) และตรวจสอบ (people's audit) ของภาคประชาชนในการบริหารกิจการขององค์การบริหารส่วนตำบลสันติสุข

6. เพื่อประสานความร่วมมือหน่วยงานทั้งในและนอกองค์กรในการป้องกันและปราบปรามการทุจริต และประพฤติมิชอบ

**3. เป้าหมาย**

1. ข้าราชการทั้งฝ่ายการเมืองและฝ่ายประจำขององค์การบริหารส่วนตำบลสันติสุข ตลอดจนประชาชน มีจิตสำนึกในเรื่องความซื่อสัตย์สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

2. องค์การบริหารส่วนตำบลสันติสุข มีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติชอบทางราชการ และเจ้าหน้าที่ และสามารถจัดการกับกรณีการทุจริตและประพฤติมิชอบ อย่างรวดเร็ว โปร่งใส มิให้ข้าราชการอื่นใช้เป็นเยี่ยงอย่าง

3. หน่วยงานสามารถประสานความร่วมมือในองค์กร และภายนอกองค์กรในการป้องกัน และปราบปรามการทุจริต ภาครัฐองค์การบริหารส่วนตำบลสันติสุข สามารพัฒนาระบบและกลไกในการตรวจสอบ ควบคุม และถ่วงดุล

4. การใช้อำนาจให้เหมาะสม

5. องค์การบริหารส่วนตำบลสันติสุข พัฒนาบุคลากรผู้ปฏิบัติหน้าที่ในการป้องกันและปราบปราม การทุจริต

-4-

**4. ประโยชน์**

1. ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลสันติสุข รวมถึงประชาชน มีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลัก เศรษฐกิจพอเพียงที่สามารถนำมาประยุกต์ในการทำงานและชีวิตประจำวัน

2. องค์การบริหารส่วนตำบลสันติสุข สามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรม และตรวจสอบได้

3. ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจ รวมถึงร่วมตรวจสอบในฐานะพลเมืองที่มีจิตสำนึกรักท้องถิ่น สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่น ทั้งจากภายในและภายนอกองค์กรที่มีความเข้มแข็งในการเฝ้าระวัง

4. องค์กรปกครองส่วนท้องถิ่น มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกัน เป็นเครือข่ายในการเฝ้าระวังการทุจริตที่เข้มแข็งอย่างยั่งยืน

**5. การทุจริตในองค์การบริหารส่วนตำบลสันติสุข**

การวิเคราะห์หรือการประเมินความเสี่ยงในการเกิดการทุจริตในองค์การบริหารส่วนตำบล สันติสุข เพื่อต้องการบ่งชี้ความเสี่ยงของการทุจริตที่มีอยู่ในองค์กร โดยการประเมินโอกาสของการทุจริต ที่อาจเกิดขึ้นได้ตลอด ทั้งกับบุคคล หรือหน่วยงานที่เกี่ยวข้องกับการกระทุทุจริต เมื่อพิจารณาว่าความเสี่ยง ที่เกิดขึ้นมีระบบการควบคุมแล้วหรือไม่ การควบคุมการป้องกันการทุจริตที่มีอยู่มีประสิทธิภาพและประสิทธิผลหรือไม่

พบว่าปัจจัยที่มีผลต่อการขยายตัวของการทุจริต ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนให้มากขึ้น มีประสิทธิภาพมากขึ้น แต่ในทางปฏิบัติทำให้แนวโน้ม และโอกาสของการทุจริตในท้องถิ่นเพิ่มมากขึ้น รวมทั้งองค์การบริหารส่วนตำบลสันติสุข มีการขยายตัวของชุมชนเป็นชุมชนเมือง มีการประกอบการพาณิชย์ ประกอบการค้า และกิจการเพิ่มสูงขึ้น ส่งผลให้มีโอกาสของการทุจริตเรื่องผลประโยชน์ และการใช้อำนาจและตำแหน่งหน้าที่อย่างไม่โปร่งใสขึ้นได้

**6. ความหมาย**

ความเสี่ยงการทุจริต หมายถึง ความเสี่ยงของการดำเนินงานที่อาจก่อให้เกิดการทุจริต การขัดกันระหว่างผลประโยชน์ส่วนตนกับผลประโยชน์ส่วนร่วม หรือการรับสินบน

**7. ขอบเขตประเมินความเสี่ยงการทุจริต**

ประเภทความเสี่ยงการทุจริต แบ่งออกเป็น 3 ด้าน ดังนี้

1. ด้านความเสี่ยงการทุจริตที่เกี่ยวข้องกับการพิจารณาอนุมัติ อนุญาต (เฉพาะหน่วยงานที่มีภารกิจให้บริหารประชาชนอนุมัติ หรืออนุญาต ตามพระราชบัญญัติการอำนวยความสะดวกในการพิจารอนุญาตของทางราชการ พ.ศ.2558)

2. ด้านความเสี่ยงการทุจริตในความโปร่งใสของการใช้อำนาจและตำแหน่งหน้าที่

3. ด้านความเสี่ยงการทุจริตในความโปร่งใสของการใช้จ่ายงบประมาณและการบริหารจัดการ ทรัพยากรภาครัฐ

-5-

**8. วิธีการวิเคราะห์ความเสี่ยง**

เป็นการวิเคราะห์โดยเริ่มจากการระบุความเสี่ยงจากกระบวนงานต่าง ๆ อธิบายรูปแบบ พฤติการณ์ เหตุการณ์ความเสี่ยงต่อการทุจริต การวิเคราะห์ระดับความรุนแรงของผลกระทบ กับระดับความจำเป็นของการเฝ้าระวัง และการกำหนดมาตรการ/กิจกรรม/แนวทาง ในการป้องกันความเสี่ยงของการดำเนินงานที่อาจ ก่อให้เกิดการทุจริตในองค์การบริหารส่วนตำบลสันติสุข ที่มีประสิทธิภาพ

1. การระบุความเสี่ยง (Risk Identification) ประเมินความเสี่ยงการทุจริต ด้าน

1.1 ด้านความเสี่ยงการทุจริตที่เกี่ยวข้องกับการพิจารณาอนุมัติ อนุญาต

1.2 ด้านความเสี่ยงการทุจริตในความโปร่งใสของการใช้อำนาจและตำแหน่งหน้าที่

1.3 ด้านความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากรภาครัฐ

**ตารางที่ 1 ตารางระบุความเสี่ยง (Know Factor and Unknow Factor)**

|  |  |  |
| --- | --- | --- |
| **โอกาส/ความเสี่ยงการทุจริต** | **ประเภทความเสี่ยงการทุจริต** | |
| **Know Faactor** | **Unknow Factor** |
| การร่างขอบเขตของงาน TOR มีกระบวนงานที่เกี่ยวข้องกับ การ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือใช้ความช่วยเหลือพวกพ้อง การกีดกัน หรือการสร้างอุปสรรค |  | ✓ |

2. การวิเคราะห์สถานะความเสี่ยง

ความหมายของสถานะความเสี่ยงแบ่งเป็นระดับตามสี มีรายละเอียด ดังนี้

1.1 สถานะสีเขียว คือ ความเสี่ยงระดับต่ำ

1.2 สถานะสีเหลือง คือ ความเสี่ยงระดับปานกลาง และสามารถใช้ความรอบคอบระมัดระวังในระหว่างการปฏิบัติงาน ตามปกติควบคุมดูแลได้

1.3 สถานะสีส้ม คือ ความเสี่ยงระดับสูง เป็นกระบวนงานที่มีผู้เกี่ยวข้องหลายคน หลายหน่วยงานภายในองค์กรมีหลายขั้นตอนจนยากต่อการควบคุมหรือไม่มีอำนาจควบคุมข้ามหน่วยงานตามหน้าที่ปกติ

1.4 สถานะสีแดง คือ ความเสี่ยงดับสูงมาก เป็นกระบวนงานที่เกี่ยวข้องกับบุคคลภายนอกที่ไม่รู้จัก ไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิดหรือย่างสม่ำเสมอ

**ตารางที่ 2 ตารางแสดงสถานะความเสี่ยง (แยกตามสี)**

|  |  |  |  |  |
| --- | --- | --- | --- | --- |
| **โอกาส/ความเสี่ยงการทุจริต** | **เขียว** | **เหลือง** | **ส้ม** | **แดง** |
| การร่างขอบเขตของงาน TOR มีกระบวนงานที่เกี่ยวข้องกับการ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือใช้ ความช่วยเหลือพวกพ้อง การกีดกัน หรือการสร้างอุปสรรค |  | ✓ |  |  |

3. เมทริกส์ระดับความเสี่ยง (Risk Level matrix)

3.1 ระดับความจำเป็นของการเฝ้าระวัง

ระดับ 1 เป็นขั้นตอนของกระบวนการ

ระดับ 2 เป็นขั้นตอนหลักของกระบวนการ และมีความเสี่ยงในการทุจริตที่ไม่สูงมาก ระดับ 3 เป็นขั้นตอนหลักของกระบวนการ และมีความเสี่ยงในการทุจริตสูง

-6-

3.2 ระดับความรุนแรงของผลกระทบ

ระดับ 1 มีผลกระทบต่อกระบวนการภายใน/การเรียนรู้/องค์ความรู้

ระดับ 2 มีผลกระทบต่อผู้ใช้บริการ/ผู้มีส่วนได้ส่วนเสียในระดับไม่รุนแรง

ระดับ 3 มีผลกระทบต่อผู้ใช้บริการ/ผู้มีส่วนได้ส่วนเสียในระดับที่รุนแรง

**ตารางที่ 3 Scoting ทะเบียนข้อมูลที่ต้องเฝ้าระวัง**

|  |  |  |  |
| --- | --- | --- | --- |
| **โอกาส/ความเสี่ยงการทุจริต** | **ระดับความจำเป็นของการเฝ้าระวัง**  **3 2 1** | **ระดับความรุนแรงของผลกระทบ**  **3 2 1** | **ค่าความเสี่ยงรวม**  **จำเป็น X รุนแรง** |
| การร่างขอบเขตของงาน TOR มีกระบวนงานที่เกี่ยวข้องกับการ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมี การเอื้อประโยชน์หรือใช้ความช่วยเหลือพวกพ้อง การกีดกัน หรือการสร้างอุปสรรค | 2 | 3 | 6 |

**ตารางที่ 3.1 ระดับความจำเป็นของการเฝ้าระวัง**

|  |  |  |
| --- | --- | --- |
| **โอกาส/ความเสี่ยงการทุจริต** | **กิจกรรมหรือขั้นตอนหลัก** | **กิจกรรมหรือขั้นตอนรอง**  **should** |
| การร่างขอบเขตของงาน TOR มีกระบวนงานที่เกี่ยวข้องกับการ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือ ใช้ความช่วยเหลือพวกพ้อง การกีดกัน หรือการสร้างอุปสรรค | 2 |  |

**ตารางที่ 3.2 ระดับความรุนแรงของผลกระทบ**

|  |  |  |  |
| --- | --- | --- | --- |
| **โอกาส/ความเสี่ยงการทุจริต** | **1** | **2** | **3** |
| การร่างขอบเขตของงาน TOR มีกระบวนงานที่เกี่ยวข้องกับการ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือใช้ ความช่วยเหลือพวกพ้อง การกีดกัน หรือการสร้างอุปสรรค |  |  | ✓ |

4. การประเมินการควบคุมความเสี่ยง (Risk - Control Matrix Assessment) ระดับการควบคุม ความเสี่ยงการทุจริต แบ่งเป็น 3 ระดับ ดังนี้

4.1 ระดับดี หมายถึง จัดการได้ทันที ทุกครั้งที่เกิดความเสี่ยงไม่กระทบถึงผู้ใช้บริการ องค์กรไม่มีผลเสียทางการเงิน ไม่มีรายจ่ายเพิ่ม

4.2 ระดับพอใช้ หมายถึง จัดการได้โดยส่วนใหญ่ มีบางครั้งยังจัดการไม่ได้ กระทบถึงผู้ใช้บริการ แต่ยอมรับได้ มีความเข้าใจกัน

4.3 ระดับอ่อน หมายถึง จัดการไม่ได้ หรือได้เพียงส่วนน้อย การจัดการเพิ่มเกิดจากรายจ่าย มีผลกระทบถึงผู้ใช้บริการ และยอมรับไม่ได้ ไม่มีความเข้าใจ

-7-

**ตารางที่ 4 ระดับความรุนแรงของผลกระทบ**

|  |  |  |  |  |
| --- | --- | --- | --- | --- |
| **โอกาส/ความเสี่ยงการทุจริต** | **คุณภาพ**  **การจัดการ** | **ค่าประเมินการควบคุมความเสี่ยงการทุจริต** | | |
| **ค่าความเสี่ยง**  **ระดับต่ำ** | **ค่าความเสี่ยง**  **ระดับปานกลาง** | **ค่าความเสี่ยง**  **ระดับสูง** |
| การร่างขอบเขตของงาน TOR มีกระบวนงานที่เกี่ยวข้องกับการ ใช้ดุลพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมี การเอื้อประโยชน์หรือใช้ความช่วยเหลือ พวกพ้อง การกีดกัน หรือการสร้างอุปสรรค | พอใช้ |  | ✓ |  |

5. แผนบริหารความเสี่ยงการทุจริตขององค์การบริหารส่วนตำบลสันติสุข ประจำปี 2563

|  |  |  |  |  |  |
| --- | --- | --- | --- | --- | --- |
| **ความเสี่ยงด้าน** | **กระบวนงาน** | **รูปแบบ**  **พฤติกรรม**  **ความเสี่ยงการทุจริต** | **มาตรการป้องกันการทุจริต** | **ระยะเวลา**  **ดำเนินการ** | **ผู้รับผิดชอบ** |
| การร่างขอบเขตของงาน TOR มีกระบวนงานที่เกี่ยวข้องกับ การ ใช้ดุลพินิจของเจ้าหน้าที่ ซึ่งมีโอกาสใช้อย่าง ไม่เหมาะสม อาจมีการเอื้อประโยชน์หรือ ใช้ความช่วยเหลือ พวกพ้อง การกีดกัน หรือการสร้างอุปสรรค | การร่างของเขตงาน TOR การกำหนดขอบเขตงาน และรายละเอียดของภารกิจที่ผู้จัดทำต้องการให้ผู้ขายหรือผู้รับจ้างดำเนินการ รวมทั้งความรับผิดชอบอื่น ๆ ของผู้ขายหรือผู้ซื้อที่เกี่ยวข้อง | เจ้าหน้าที่มีโอกาสใช้ดุลพินิจที่ไม่เหมาะสมในการเอื้อประโยชน์หรือให้ความช่วยเหลือพวกพ้อง การกีดกัน หรือการสร้างอุปสรรค | - จัดกิจกรรมฝึกอบรมส่งเสริมด้านคุณธรรม จริยธรรม องค์กรความรู้ด้านการตรวจสอบ การยับยั้งการทุจริต  - การสร้างการมีส่วนร่วมเพื่อป้องกันและเฝ้าระวังการเกิดการทุจริต เช่น พัฒนาระบบเทคโนโลยีสารสนเทศ เพิ่มช่องทางการสื่อสาร  - การกำหนดมาตรการภายในเพื่อส่งเสริมความโปร่งใสและป้องกันการทุจริต | ต.ค. 2562  -  ก.ย. 2563 | ทุก  ส่วนราชการ |

-8-

**9. การประเมินความเสี่ยงการทุจริตการดำเนินงานที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวม**

|  |  |  |  |  |
| --- | --- | --- | --- | --- |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิด**  **การทุจริต**  **(1/4)** | **ระดับของ**  **ผลกระทบ(1/4)** | **มาตรการป้องกัน**  **ความเสี่ยงผลประโยชน์ทับซ้อน** |
| การร่างขอบเขตงาน TOR ในการจัดซื้อจัดจ้าง | เจ้าหน้าที่มีโอกาสใช้ดุลพินิจที่ไม่เหมาะสมในการเอื้อประโยชน์ให้ตนเอง หรือให้ความช่วยเหลือพวกพ้อง การกีดกัน หรือการสร้างอุปสรรค | 2 | 3 | - จัดกิจกรรมฝึกอบรม ส่งเสริมด้านคุณธรรม จริยธรรมองค์ความรู้ด้านการป้องกันการทุจริต  - การประชุมร่วมกันทุกหน่วยงานที่ต้องจัดซื้อจัดจ้างและเพิ่มช่องทางการสื่อสารเพื่อเผยแพร่ข้อมูล กฎ ระเบียบ ข้อบังคับ ที่เป็นปัจจุบัน |

(ลงชื่อ) เพ็ญพักตร์ บุญสูง (ลงชื่อ) ปรียาภรณ์ แก้วร่วมวงค์

(นางสาวเพ็ญพักตร์ บุญสูง) (นางสาวปรียาภรณ์ แก้วร่วมวงค์)

นักจัดการงานทั่วไป หัวหน้าสำนักปลัด

(ลงชื่อ) ธนาภา ถิ่นสุข (ลงชื่อ) พณัฐกมล บุญสูง

(นางสาวธนาภา ถิ่นสุข) (นางสาวพณัฐกมล บุญสูง)

รองปลัดองค์การบริหารส่วนตำบลสันติสุข ปลัดองค์การบริหารส่วนตำบลสันติสุข

(ลงชื่อ) วิมล ตาเมืองมูล

(นายวิมล ตาเมืองมูล)

นายกองค์การบริหารส่วนตำบลสันติสุข